Listakonan Ólöf Björg Björnsdóttir verður með leiðsögn um sýninguna sína ,, meðal sem eitur - eitur sem meðal " sem er til sýnis á 1. hæð á Borgarbókasafninu í Spöng . Leiðsögnin verður laugardaginn 19. október og hefst klukkan 2 , eftir að jazztónleikum lýkur . Enginn aðgangseyrir og þið eruð öll hjartanlega velkomin . Ólöf Björg Björnsdóttir sýnir verk unnin með blandaðri tækni . Sýningin verður á Borgarbókasafninu í Spöng til fimmtudagsins 14. nóvember . Ólöf Björg Björnsdóttir er fædd 1973 í Reykjavík þar sem hún býr og starfar . Hún útskrifaðist frá málaradeild Listaháskóla Íslands árið 2001 og hefur einnig stundað nám við Listaháskólann í Granada á Spáni . Ólöf hefur kennsluréttindi frá Listaháskóla Íslands , hefur lært klassíska lífs - og heimspeki í Háskóla Íslands og lagt stund á ýmiskonar andleg og shamanísk heilunarfræði . Innan bleiks kúpuls er verndaður kór , svo verndaður að hann er ósýnilegur lægra sjálfi . Kúpullinn kallast á við við litríkan huga og ævintýralegan vilja í leit að samhljómi . Stundum kostar það kaos , sundurrif og angist sem líkist helst sturlun . Fegurðin liggur í því að umfaðma breyskleika egósins , umbreytir sársauka í mynstruð hjartalaga ör eins og blómamynstur á viðkvæmu postulíni ! Fegurðin endurheimtir tært flæðið , viljann og endurskapar sjálfa sig . Dansar á milli þess að vera lýsing , sögn og sjálfsins nafn .